b'\n_START_ARTICLE_\nNagrada Nebula\n_START_SECTION_\nPostopek izbire\n_START_PARAGRAPH_\nDejavni \xc4\x8dlani SFWA lahko priporo\xc4\x8dijo knji\xc5\xbeevno delo za predhodno glasovanje v roku 12 mesecev od izida. Na predhodno glasovanje se uvrsti vsako delo, ki v tem \xc4\x8dasu dobi 10 ali ve\xc4\x8d priporo\xc4\x8dil. 5 od teh iz vsake kategorije, ki na predhodnem glasovanju dobi najve\xc4\x8d glasov (ali ve\xc4\x8d, \xc4\x8de je bilo \xc5\xa1tevilo glasov izena\xc4\x8deno), se uvrsti v glavno glasovanje. Poleg njih lahko posebna \xc5\xbeirija v glavni del glasovanja uvrsti \xc5\xa1e po eno delo iz vsake kategorije, ki si po mnenju njenih \xc4\x8dlanov to zaslu\xc5\xbei. Nato \xc4\x8dlani na vsakoletni ceremoniji glasujejo za zmagovalca v vsaki kategoriji._NEWLINE_Posebnost nagrad Nebula je, da se lahko delo uvrsti v predhodno glasovanje za eno leto po tistem, ko je bilo izdano, \xc4\x8de je od izdaje do konca postopka izbire del za predhodno glasovanje preteklo manj kot eno leto, vendar se upo\xc5\xa1tevajo le priporo\xc4\x8dila, ki jih \xc5\xbeirija dobi do izteka 12 mesecev od meseca izdaje. Tak postopek zagotavlja, da dela, izdana v dolo\xc4\x8denem delu leta, nimajo prednosti pri izbiri. Za primer, povest Dance of the Yellow-Breasted Luddites avtorja Williama Shunna je iz\xc5\xa1la julija 2000 in so jo lahko \xc4\x8dlani SFWA priporo\xc4\x8dili za predhodno glasovanje do konca junija 2001. Ker do izteka leta 2000 ni dobila potrebnih 10 priporo\xc4\x8dil, se je uvrstila na predhodno glasovanje za leto 2001 (in kasneje tudi na glavno glasovanje), ki so ga \xc4\x8dlani SFWA opravili leta 2002.'